Die planne van 'n bankrot Lugmag | Die Vryburger
Die planne van 'n bankrot Lugmag
May 14, 2013 - Nuus - 1 comment
Die Vryburger het reeds verskeie berigte geplaas van die Lugmag se afskaling wat die effektiewe funksionering ernstig benadeel.
Talle vlieëniers- asook navigator-opleidingskursusse in die lugmag is gekanselleer weens 'n gebrek aan fondse in die SANW.
Nou word daar oorweging gegee aan die moontlikheid dat voornemende vlieëniers, navigators en alle offisiere eers hul graad by die Militêre Akademie in Saldanha moet verwerf alvorens opleiding verskaf kan word.
Slegs diegene wat gegradueer het, sal dan vir verdere opleiding kwalifiseer.
Die verdere afskaling van aktiwiteite in die lugmag sal waarskynlik ook daarvan afhang of pres. Jacob Zuma, en die kabinet beter planne het om die Lugmag van totale ineenstorting te red.
Die bedanking van baasvlieëniers uit die Silwer Valke word deur kenners bestempel as 'n ernstige aanklag teen die SANW se vermoë om binne 'n begroting effektief te funksioneer.
One thought on "Die planne van 'n bankrot Lugmag"
deon t lotz May 14, 2013 at 4:16 pm
Ek neem aan dat in vandag se lewe 'n militere lugmag moeiliker is om in stand te hou as toe net die minderheid belasting betaal het om hul eie kinders in univorm te sien veg ver Volk en Vaderland!